סבתא שבת
סבתא שבת, עמוסה משנים,; עלופת צעיפים ומוארת נרות,; חרישית כדפי סידורים נושנים; ותמימה כעיניים כשרות.; סבתא שבת, רקומת מיזמורים,; כזהב מעומעם, כיינות אגדה,; ענפה ודמומה כדורות הטהורים; שקידשו את יופייך בתפילות חרדה.; מה רחקנו ממך, מה רחקנו מאוד!; רק את זכקר הודך עוד נישא בדמים...; ונדמה כי עינייך טובות ושקטות; ושחוקך כה מבין: - נשתנו הימים...; ופתאום באו הם, צעירים וישישים,; לרומם תיפארתך בחוצות תל אביב.; המותר לעפר את ביגדך בכבישים?; המותר להרעיש את גנך שהסתיו?...; סבתרא שבת, ראיתים ואחריש.; לא קדושה צילצלה בקולם הנוהם.; הם בחוזק ידם הוציאוך אל הכביש.; הם סידרו הפגנה ויריצוך לפניהם!; ואת רצת. סבתא... כך עוד לא רצת מעולם!...; עייפה, נידהמה ומגוחכת מעט...; ואחרייך הם... הם רעמו בקולם -; היי קדימה,; קדימה שבת!; 